b'\n_START_ARTICLE_\nNailon\n_START_PARAGRAPH_\nNailon, scris \xc8\x99i nylon, (\xc3\xaen englez\xc4\x83 nylon, iar \xc3\xaen francez\xc4\x83 nylon) este nume un generic folosit pentru un grup de fibre textile din polimeri sintetici, cunoscu\xc8\x9bi sub numele de poliamide. Este primul polimer sintetic care a avut succes comercial, datorit\xc4\x83 faptului c\xc4\x83 este ieftin, u\xc8\x99or, fin \xc8\x99i tare._NEWLINE_A fost produs pentru prima dat\xc4\x83 pe data de 28 februarie, 1935 de c\xc4\x83tre Wallace Carothers la firma american\xc4\x83 DuPont.\n_START_SECTION_\nEtimologie\n_START_PARAGRAPH_\nCuv\xc3\xa2ntul din rom\xc3\xa2n\xc4\x83 nailon / nylon, este un \xc3\xaemprumut din limba englez\xc4\x83: nylon. Circul\xc4\x83 numeroase etimologii asupra originii cuv\xc3\xa2ntului \xe2\x80\x9enylon\xe2\x80\x9d, cum este aceea care afirm\xc4\x83 faptul c\xc4\x83 nylon provine de la NY (New York) \xc8\x99i LON (London), sau aceea c\xc4\x83 provine de la ini\xc8\x9bialele prenumelor so\xc8\x9biilor inventatorilor._NEWLINE_O alta varianta - destul de plauzibila - a etimologiei cuvintului explica concurenta acerba dintre americani si japonezi pentru crearea unui polimer ieftin, fin si suficient de tare. Aceasta batalie dura de citiva ani si atunci cind firma Du Pont a inventat nylonul , cineva din echipa ar fi spus\xc2\xa0; " now you lose old nipons " ( acum ati pierdut japonezi invechiti ), adica exact cele 5 initiale N Y L O N. Toata lumea a fost cucerita de idee si astfel a aparut denumirea de "nylon"_NEWLINE_Explica\xc8\x9bia urm\xc4\x83toare, oferit\xc4\x83 de mai multe dic\xc8\x9bionare etimologice (\xc3\xaentre care cel al lui Dauzat) este destul de plauzibil\xc4\x83: potrivit acestei explica\xc8\x9bii, este vorba de acronimul format de ini\xc8\x9bialele prenumelor so\xc8\x9biilor celor cinci chimi\xc8\x99ti de la DuPont de Nemours care au colaborat la inventarea textilei, \xc8\x99i anume\xc2\xa0:  Nancy, Yvonne, Louella, Olivia \xc8\x99i Nina.\n_START_SECTION_\nDescriere\n_START_PARAGRAPH_\nNailonul este un material termoplastic m\xc4\x83t\xc4\x83sos, folosit pentru prima dat\xc4\x83 la fabricarea periu\xc8\x9belor de din\xc8\x9bi (1938), apoi la ciorapi de dam\xc4\x83 (1940)._NEWLINE_Actualmente este folosit la fabricarea hainelor, a fr\xc3\xa2nghiilor, a periilor, a corzilor de instrumente muzicale etc._NEWLINE_\xc3\x8en timpul celui de-al Doilea R\xc4\x83zboi Mondial a fost folosit \xc3\xaen loc de m\xc4\x83tase la confec\xc8\x9bionarea para\xc8\x99utelor.'